title: Centro Astronomico Aragonés
text: O Centro Astronomico Aragonés (Centro Astronómico Aragonés en castellano y oficialment) ye un planetario aragonés que busca l'estudeo de l'Universo y d'os cuerpos celestes u astros, que se troba situato amán d'a ciudat de Uesca (Plana de Uesca), en o Parque Tecnolochico Walqa.
  
  Centro de Referencia 
  O Centro Astronomico Aragonés naixe con l'obchectivo d'espardir o conoiximiento d'a Sciencia y de l'Astronomía y mira d'estar un centro de referencia formativo ufrindo una alternativa a l'ocio t'o chóvens y familia mentres os cabos de semana. 
  Antimás o Centro Astronomico Aragonés ha apostau por una total sinerchia con L'Observatorio Astrofisico de Chabalambre.
  
  L'edificio 
  L'edificio tien elementos tecnolochicos que aprofeitan tot lo posible fuents d'enerchía renovables como a enerchía solar y a enerchía cheotermica, conta con un planetario, un simulador 4D, dos aulas-tallers, un observatorio astronomico, botiga, sala d'exposicions y a seu de l'Agrupación Astronomica de Uesca y d'o Rete d'Agrupacions d'Aragón. En l'observatorio bi son os dos telescopios especializaus en observación solar y cielo fundo.
  
  Vinclos externos 
    Pachina web oficial d'o Centro Astronomico Aragonés.
    [https://web.archive.org/web/20201026125441/http://www.arredol.com/o-planetario-de-uesca-podria-ubrir-enta-fin-do-mes/ O planetario de Uesca podría ubrir enta fin d'o mes], en Arredol''.
  
  Centro Astronomico Aragones
  Edificios de Uesca‎
  Parques Tecnolochicos d'Aragón
  Institutos d'investigación